पाएं अपने शहर की ताज़ा ख़बरें और फ्री ई-पेपरडाउनलोड करें
टंडवा कोयलांचल क्षेत्र में पिछले कुछ दिनों से कोयला ले जाने वाली गाड़ियों में आगजनी की घटना को अंजाम देने वाले टीएसपीसी के चार उग्रवादियों को हथियार के साथ गिरफ्तार किया गया है। इनके पास से 5.56 एमएम का दो रेगुलर इंसास, 5.56 एमएम का 178 चक्र जिंदा कारतूस, दो मैगजीन, एक देसी पिस्टल, एक देसी कट्टा, एक वायरलेस सेट, नक्सली रसीद, .315 बोर का 27 चक्र जिंदा कारतूस, 9 एमएम का चार चक्र जिंदा कारतूस व लेवी का छह हजार रुपए नगद बरामद किया गया है। यह जानकारी शुक्रवार को SP ऋषभ कुमार झा ने दी।
गिरफ्तार उग्रवादियों में टंडवा थाना क्षेत्र के गेंदरा गांव निवासी सह संगठन का एरिया कमांडर जगरनाथ उर्फ आजाद व दिलीप उर्फ चट्टान, इसी थाना क्षेत्र के उतराठी गांव निवासी दिलीप कुमार सिंह, केरेडारी थाना क्षेत्र के बुंडू गांव निवासी अशोक गंझू और लावालौंग थाना क्षेत्र के गोदिया गांव निवासी पांडू उर्फ नितेश गंझू का नाम शामिल है। जगरनाथ व अशोक के विरूद्ध टंडवा, पिपरवार, बडकागांव थाना में सात से अधिक मामले दर्ज हैं।
SP ने बताया कि पुलिस को गुप्त सूचना मिली थी कि टीएसपीसी के कुछ उग्रवादी टंडवा बड़कागांव के बॉर्डर पर स्थित गोंडा पहाड़ी पर जुटे हुए हैं। इसी सूचना पर एएसपी निगम प्रसाद व सीआरपीएफ 22 बटालियन बड़कागांव के सहायक समादेष्टा उत्तम कुमार के नेतृत्व में एक टीम का गठन किया गया। गठित टीम ने गुरुवार की देर रात गोंडा पहाड़ी पर सर्च अभियान चलाया। पुलिस के अधिकारी व जवानों ने जैसे ही पहाड़ पर चढ़ना शुरू किया, उग्रवादी भागने लगे। इसी दौरान उन्हें खदेड़ कर गिरफ्तार कर लिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn